Source: http://shkola.of.by/nukogu-otsus-22-oktoober-2010-a-n.html
Timestamp: 2020-05-25 20:51:44+00:00

Document:
NÕukogu otsus 22. oktoober 2010. a n
22. oktoober 2010.a. nr. 15
Ettepaneku tegemine sotsiaalministrile sotsiaalministri 09.01.2009. a määruse nr 5 “Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord” muutmiseks.
Otsus tehakse „Ravikindlustuse seaduse“ § 48 lõike 4 ning “Eesti Haigekassa seaduse” § 12 lõige 1 punkti 22 alusel juhatuse ettepanekul.
1. Teha sotsiaalministrile ettepanek sotsiaalministri 09.01.2009. a määruse nr 5 “Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadmete eest tasu maksmise kohustuse ülevõtmise kord” muutmiseks (eelnõu lisatud).
Tallinn „…“ …………….. 2010. a.
Sotsiaalministri 09.01.2009. a määruse nr 5
“Eesti Haigekassa meditsiiniseadmete loetelu
ja meditsiiniseadmete loetellu kantud
meditsiiniseadme eest tasu maksmise kohustuse
ülevõtmise kord” muutmine
Määrus kehtestatakse „Ravikindlustuse seaduse“ § 48 lõike 4 alusel.
§ 1. Sotsiaalministri 09.01.2009. a määruses nr 5 „Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord“ (RT I 2009,4,56; 2010,73,566) tehakse järgmised muudatused:
1) paragrahvi 2 lõikes 1 esitatud tabelis tunnistatakse kehtetuks järgmine rida:
„7002076
Accutrend Glucose 50 tk
10% „;
2) paragrahvi 2 lõikes 1 esitatud tabelisse lisatakse järgmised read:
„7003077
3) paragrahvi 3 lõikes 1 esitatud tabelis muudetakse järgmisi ridu ja sõnastatakse järgmiselt:
„7002526
Combihesive 2S, klambrita, tühjendatav, filtriga stoomikott 10tk
Ileostoomikotid alusplaadile C2S 10tk
10%“;
4) paragrahvi 3 lõikes 3 esitatud tabelis muudetakse järgmisi ridu ja sõnastatakse järgmiselt:
„7002627
Esteem urostoomikott (standartne) 10tk
Esteem, klambrita, tühjendatav, filtriga stoomikott 10tk
5) paragrahvi 3 lõikes 3 esitatud tabelis tunnistatakse kehtetuks järgmine rida:
„7000401
Üheosalised ileostoomikotid Stomadress Plus 10tk
6) paragrahvi 12 lõikes 1 esitatud tabelisse lisatakse järgmised read:
„7003189
Accu-Chek FlexLink Plus infusioonivahendid (6;8;10mm;40;70;100cm) 10tk
Accu-Chek FlexLink Plus Cannula kanüülid (6;8;10mm) 10tk
7) paragrahvi 12 lõikes 1 esitatud tabelis tunnistatakse kehtetuks järgmised read:
„7002256
Accu-Chek FlexLink (8/30;8/60;8/110) 10tk
Accu-Chek FlexLink Cannula kanüül (8,10) 10tk
8) määrusesse lisatakse paragrahv 121 ja sõnastatakse järgmiselt:
„§ 121. Haavasidemed ja haavaplaastrid
Granuflex 10x10cm N10
Granuflex 15x15cm N10
Granuflex 20x20cm N5
Granuflex Bordered 10x10cm N5
Granuflex Bordered 10x13cm N5
Aquacel 5x5cm N10
Aquacel 10x10cm N10
Aquacel 15x15cm N5
Aquacel Ag 5x5cm N10
Aquacel Ag 10x10cm N10
Aquacel Ag 15x15cm N5
Aquacel Ag 20x30cm N5
4) ühe põletushaava korral kuni 3 haavaplaastri või haavasideme eest.“.
Käesolev määrus jõustub 01. jaanuaril 2011.a. v.a. §1 punktid 3, 4 ja 5, mis jõustuvad 01. aprillil 2011.a.
Minister Marelle Erlenheim
Sotsiaalministri määruse „Sotsiaalministri 09.01.2009. a määruse nr 5 „Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord” muutmine“ eelnõu juurde
Eelnõu eesmärk on “Ravikindlustuse seaduse” (edaspidi RaKS) § 48 lõige 4 alusel kehtestada sotsiaalministri 9. jaanuari 2009. a määruse nr 5 „Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord“ (edaspidi määrus) muutmine arvestades sotsiaalministri 18. septembri 2008.a määrusega nr 55 “Eesti Haigekassa meditsiiniseadmete loetelu muutmise kriteeriumid ning nende hindamise kord”. Määruses tehtud muudatused on heaks kiidetud Eesti Haigekassa nõukogu 22.oktoobri 2010.a otsusega nr. …… , millega tehti sotsiaalministrile ettepanek määruse muutmiseks.
Eelnõu ja seletuskirja autorid on tervishoiuteenuste osakonna juhataja Helvi Tarien (helvi.tarien@haigekassa.ee), tervishoiuökonoomika osakonna spetsialist Tiina Rahuoja (tiina.rahuoja@haigekassa.ee), juriidilise osakonna peajurist Endla Tempel (endla.tempel@haigekassa.ee) Eesti Haigekassast.
Eelnõus muudetakse määrust „Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord“.
Tootjate poolt esitatud ettepanekute alusel on 2011.a. jõustuva määruse muutmisel lähtutud järgmistest asjaoludest:
loetelust lülitatakse välja glükomeetri testiriba;
loetellu lisatakse uued glükomeetrite testiribad;
loetelus muudetakse stoomihooldusvahendite hindu;
loetelust lülitatakse välja stoomihooldusvahend, mille tootmine lõpetatakse;
loetellu lisatakse uued insuliinipumba tarvikud;
loetelust lülitatakse välja insuliinipumba tarvikud, mida enam ei toodeta;
loetellu lisatakse uus rühm meditsiiniseadmeid „Haavaplaastrid ja haavasidemed“ ning nende hüvitamise tingimused.
Eelnõus on piirhinnad toodud eurodes.
Sotsiaalministri määruses “ Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord” tehakse järgmised muudatused:
Eelnõu § 1 punktiga 1 jäetakse määruse § 2 „Glükomeetri testiribad“ lõike 1 tabelist välja koodiga 7002076 tähistatud testiribad Accutrend Clucose 50tk. Testiribad lülitatakse määrusest välja tootja ettepanekul, sest Accutrend Glucose mõõtmissüsteem on tootja poolt mõeldud kasutamiseks meditsiinitöötajale, mitte tavakasutajale. Accutrend Glucose testiriba kasutas 2009. aastal alla 10 isiku, kellede Accutrend Glucose glükomeetri asendab tootja Accutrend Active glükomeetriga, mille testiribad on määruses.
Eelnõu § 1 punktiga 2 lisatakse määruse § 2 lõikes 1 esitatud tabelisse uued glükomeetri testribad. Tootja esindajatega sõlmitud hinnakokkulepete alusel on testiribade CareSens N, On-Call Plus ja MediSmart Sapphire testiribade keskmine hind loetelus olevate testiribade keskmisest maksumusest odavam ja seega hoiab nende loetellu võtmine kokku nii kasutajate kui ka haigekassa poolt hüvitamisel tehtavaid kulutusi.
Seoses sellega, et Accu Chek Go glükomeetrite tootmine on lõpetatud, plaanib tootja kindlustatute käes olevad Accu Chek Go glükomeetrid lähiaastate jooksul välja vahetatada uute täiustatud Accu-Chek Performa glükomeetrite vastu, mille tõttu on vajalik ka glükomeetrile sobivate testiribade lülitamine meditsiiniseadmete loetellu. Tootja esindajaga sõlmitud hinnakokkuleppe alusel ühtib Accu-Chek Performa piirhind Accu-Chek Go piirhinnaga.
Eelnõu § 1 punktidega 3 ja 4 muudetakse määruse § 3 lõigetes 1 ja 3 esitatud tabelites nelja stoomihooldusvahendi- Combihesive 2S, klambrita, tühjendatav, filtriga stoomikott 10tk (kood7002526), Ileostoomikotid alusplaadile C2S 10tk (kood 7000344), Esteem urostoomikott (standartne) 10tk (kood 7002627) ja Esteem, klambrita, tühjendatav, filtriga stoomikott 10tk (kood 7002638 )- piirhinda 6% võrra. Hinnakokkulepe tootja esindajaga muudetavate hindade osas on sõlmitud ja hindade tõusu põhjuseks on nimetatud toodete hinna tõstmine tootja poolt. Arvestades stoomihooldusvahendite eelneva kasutusega suurendab hindade tõus ravikindlustuse kulusid stoomihooldusvahenditele 0,7% võrra.
Eelnõu § 1 punktiga 5 jäetakse määruse § 3 „Stoomihooldusvahendid“ lõike 3 tabelist välja koodiga 7000401 tähistatud stoomihooldusvahend - Üheosalised ileostoomikotid Stomadress Plus 10 tk. Stoomihooldusvahend lülitatakse määrusest välja tootja ettepanekul, sest nimetatud toodet ei ole paari aasta jooksul kasutatud ja selle tootmine lõpetatakse.
Eelnõu § 1 punktiga 6 lisatakse määruse § 12 lõikesse 1 Accu-Chek D-TRON PLUS insuliinipumba ja Accu-Chek Spirit insuliinipumba tarvikud, sest loetelus olevaid Accu-Chek FlexLink tarvikuid enam ei toodeta ja laovarudest jätkub vanu tooteid vaid 2010. aasta lõpuni. Tootjaga sõlmitud hinnakokkuleppe alusel on uue, Accu-Chek FlexLink Plus tarvikute piirhind võrdne asendatavate toodete Accu-Chek FlexLink tarvikute piirhinnaga.
Eelnõu §1 punktiga 7 lülitatakse välja määruse § 12 „Insuliinipumba tarvikud“ lõike 1 tabelist meditsiiniseadmed, mida enam ei toodeta (vt. eelmist punkti).
Eelnõu §1 punktiga 8 lisatakse määrusesse paragrahv § 121 uue meditsiiniseadmete rühmaga „Haavaplaastid ja haavasidemed“. Määrusesse kantakse ConvaTec’i haavaplaastrid ja haavasidemed (edaspidi ka kaasaegsed haavatooted), s.t. nende nimetus, kood, piirhind, haigekassa poolt ülevõetava kohustuse piirmäär ning omaosaluse määr ja lõige 2 sätestab haavaplaastrite ning haavasidemete eest tasu maksmise kohustuse ülevõtmise tingimused.
Muudatuse eesmärk on parandada haavaravi kvaliteeti kaasaegsete haavatoodete kättesaadavamaks muutmise abil enamlevinud ja raskemini paranevatele haavade korral. Erialaühenduse hinnangu kohaselt kantakse kaasaegsed haavatooted määrusesse ravikindlustuse seaduse (edaspidi RaKS) § 48 lõike 6 alusel haigekassa poolt ülevõetava kohustuse piirmääraga 50%, sest Eestis on kättesaadavad ka muud odavamad alternatiivsed meditsiiniseadmed – marliside ja soolalahus.
Kaasaegsed haavatooted on saanud erialaühenduselt positiivse hinnangu RaKS § 481 lõikes 1 toodud kriteeriumitele (kriteeriumide sisu ja nendele vastavuse hindajad on kehtestatud RaKS § 481 lõike 5 alusel sotsiaalministri määrusega) . Lõikes 2 toodud optimaalsed kogused, mis on vajalikud ühe haava raviks, on erialaühenduse poolt hinnatud tõeseks.
Tõenduspõhiselt kiirendavad kaasaegsed haavatooted haavade paranemist ja vähendavad infektsioonide tekke võimalusi. Et kaasaegsete haavatoodete kasutamine kodus on lihtsam kui marlisideme ja soolalahuse kasutamine haava sidumisel, hoiab nende lisamine määrusesse kokku arsti visiite venoossete, diabeetiliste, lamatis- ja põletushaavade sidumiste senise kasutuse pealt prognoositavalt 20% (so ligikaudu 161 tuhat krooni). Eeldatavalt vähenevad kaasaegsete haavatoodete kasutusele võtmisest kulud ka haavainfektsioonide ravimisele, töövõimetushüvitistele ja tulevikus ka sotsiaalabi vajadusele. Oluline on märkida, et kaasaegseid haavatooteid hüvitatakse juba enamikes EL maades (va Portugal), mistõttu ühtlustub nende kättesaadavus ka EL piires liikuvatele teistele EL kindlustatutele.
Tootjaga on hinnakokkulepe sõlmitud.
III EELNÕU VÕRDLEV ANALÜÜS
Eelnõu on kookõlas põhiseaduse, reguleeritava valdkonna seaduste ja õigusaktidega.
Eelnõu ettevalmistamisel ei ole aluseks võetud teiste riikide õigusakte.
IV EELNÕU VASTAVUS EUROOPA LIIDU ÕIGUSELE
Euroopa Liidu õigusallikatega seonduvat määruse eelnõus reguleeritud ei ole.
V MÄÄRUSE MÕJUD
Eelnõus sätestatu ei põhjusta muudatusi riigiasutuste töökorralduses ega eelda olemasolevate struktuuriüksuste ülesannete muutmist. Eelnõu vastu võtmine ei too kaasa organisatsioonilisi muudatusi ega tagajärgi. Muudatuse mõju ravikindlustuse eelarvele vt. punkti VI.
VI MÄÄRUSE RAKENDAMISEKS VAJALIKUD KULUTUSED
Määruse rakendamisega ei kaasne lisakulusid ravikindlustuse eelarvele.
Menetluses olevate ja loetellu lisatavate meditsiiniseadmete loetelu muutmise ettepanekute rakendumisega seotud kulude muutused 2011.aasta ravikindlustuse eelarvele on toodud tabelis:
Lisanduv kulu ravikindlustuse eelarvele eurodes
Testiribade loetelust välja lülitamine
Testiriba vahetatakse välja odavama piirhinnaga testiribade vastu.
Testiribade loetellu lülitamine
Piirhinna muutumisest tingitud kokkuhoid
Stoomihooldusvahendite hindade tõus
4 stoomihooldusvahendi piirhinna 6%-ne tõus suurendab stoomihooldusvahendite kogukulusid keskmiselt kuni 1% võrra
Stoomihooldusvahendi välja lülitamine
Viimase 2 aasta jooksul kasutus puudub
Uute insuliinipumba tarvikute loetellu lülitamine
Uued tarvikud, millega vanad asendatakse, on varem loetelus olnutega samas hinnas
Insuliinipumba tarvikute loetelust välja lülitamine
Haavasidemete ja haavaplaastrite loetellu lülitamine
Sealhulgas arvestatud sidumiste ja visiitide 20% vähenemisega.
-18 447
Määrus jõustub 2011.a 1.jaanuaril v.a. §1 punktid 3, 4 ja 5, mis jõustuvad 01. aprillil 2011.a.
Sotsiaalministri 22. juuni 2005. a määruse nr 148 “Koodikeskuse asutamine ja registri pidamise põhimäärus” § 122 kohaselt peab haigekassa esitama riiklikku registrisse “Koodikeskus” meditsiiniseadme rühma nimetuse, meditsiiniseadme rühma koodi, soodustus ja hüvitamise tingimused ja piirhinna vähemalt 10 päeva enne käesoleva määruse jõustumise tähtpäeva, seega hiljemalt 21.12.2010.a. Seega käesolev määrus peab olema avaldatud Riigi Teatajas hiljemalt 21.12.2010.a.

References: § 48
 § 12
 § 48

§ 1
 §1
 § 48
 § 1
 § 2
 § 1
 § 2
 § 1
 § 3
 § 1
 § 3
 § 1
 § 12
 §1
 § 12
 §1
 § 121
 § 48
 § 481
 § 481
 §1
 § 122